title: "Bakern"
text: "Bakern,  b\u00e4kere, bakere (Sternidae) san en F\u00f6gelfamile an hiar m\u00e4 a Kuben (Laridae) an \u00f6\u00f6der f\u00f6gelfamilin tu at order faan a Kuben an Waadf\u00f6gler (Charadriiformes). Daalang wurd jo uk \u00fcs onerfamile Sterninae faan a Laridae uunsen.\n\nBeskriiwang \nBakern like Kuben, jo san oober letjer an sm\u00e4\u00e4ler an waanre uun a wonter am a s\u00fc\u00fcd. Jo san 24 cm bit 40 cm lung, haa sm\u00e4\u00e4l, spas \u00fctjluupen j\u00fcgen an en goobelst\u00f6rt, so \u00fcs Swaalken. Diarfaan haa's uk h\u00f6r sjiisk n\u00f6\u00f6m Seeschwalben. Bi't fl\u00e4n hual jo a n\u00e4\u00e4b flooksis lik efter onern. A feedern san witj of gr\u00e4, an f\u00f6l slacher haa en suart h\u00fc\u00fcw.\n\nLeewent \nA miast slacher lewe bi a k\u00fcst, enkelten oober uk uun't banlun. Jo br\u00e4\u00e4t lik \u00fc\u00fcb a gr\u00fcnj, miast uun koloniin. A nees lei nai bien\u00f6\u00f6der an san knaap tu k\u00e4\u00e4nen mad stianer an song. Bakern sw\u00e4\u00e4m ei hal. Wan's faske, r\u00f6dle jo, stun stal uun a loft, an sjit do lik deel uun't weeder efter letj fask.\n\nBakern waanre uun a wonter bit S\u00fc\u00fcdafrikoo an fl\u00e4 sodenang iansis am a Eerd uun ian juar.\n\nSk\u00f6\u00f6len \nDiar san 45 slacher, apdiald tu 9 sk\u00f6\u00f6len:\n\nChlidonias - Gelochelidon - Hydroprogne - Larosterna - Onychoprion - Phaetusa - Sterna - Sternula - Thalasseus\n\nEnkelt slacher \n Chlidonias\n Bl\u00e4 Baker (Chlidonias niger)\n\n Sterna\n Dol Baker (Sterna hirundo)\n H\u00e4\u00e4fbaker (Sterna caspia)\n St\u00e4\u00e4rnk (Sterna albifrons)\n Stianbaker (Sterna sandvicensis)\n Witj Baker (Sterna paradisaea)\n\nLuke uk diar\n\nFerwisang efter b\u00fctjen \n Bakern uun a nat\u00fc\u00fcr knipset.\n\nF\u00f6gler"